CELEX: 22020D0335
Language: fi
Date: 2019-12-13 00:00:00
Title: ETA:n sekakomitean päätös N:o 317/2019, annettu 13 päivänä joulukuuta 2019, ETA-sopimuksen liitteen XIII (Liikenne) muuttamisesta [2020/335]

5.3.2020   
               
               
                  FI
               
               
                  Euroopan unionin virallinen lehti
               
               
                  L 68/72
               
            
         ETA:N SEKAKOMITEAN PÄÄTÖS
         N:o 317/2019,
         annettu 13 päivänä joulukuuta 2019,
         ETA-sopimuksen liitteen XIII (Liikenne) muuttamisesta [2020/335]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Ilmaliikenteen hallintaverkon toimintojen toteuttamista koskevista yksityiskohtaisista säännöistä ja komission asetuksen (EU) N:o 677/2011 kumoamisesta 24 päivänä tammikuuta 2019 annettu komission täytäntöönpanoasetus (EU) 2019/123 (1) olisi otettava osaksi ETA-sopimusta.
                  
               
                     (2)
                  
                  
                     Täytäntöönpanoasetuksella (EU) 2019/123 kumotaan komission asetus (EU) N:o 677/2011 (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä XIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XIII seuraavasti:
            
                        1)
                     
                     
                        Lisätään ETA-sopimuksen liitteessä XIII olevan 66xi kohdan (komission täytäntöönpanopäätös (EU) 2019/903) jälkeen kohta seuraavasti:
                        
                                    ”66xj.
                                 
                                 
                                    
                                       32019 R 0123: komission täytäntöönpanoasetus (EU) 2019/123, annettu 24 päivänä tammikuuta 2019, ilmaliikenteen hallintaverkon toimintojen toteuttamista koskevista yksityiskohtaisista säännöistä ja komission asetuksen (EU) N:o 677/2011 kumoamisesta (EUVL L 28, 31.1.2019, s. 1).
                                    Tätä sopimusta sovellettaessa täytäntöönpanoasetuksen säännöksiä koskevat seuraavat mukautukset:
                                    
                                                a)
                                             
                                             
                                                Ilmaisun ”jäsenvaltio(t)” katsotaan käsittävän täytäntöönpanoasetuksessa tarkoitettujen valtioiden lisäksi EFTA-valtiot, sanotun kuitenkaan rajoittamatta sopimukseen liitetyn pöytäkirjan 1 määräysten soveltamista.
                                             
                                          
                                                b)
                                             
                                             
                                                EFTA-valtioiden osalta ilmaisulla ”verkon hallinnoija” tarkoitetaan EFTA-valtioiden pysyvän komitean nimittämää verkon hallinnoijaa.
                                             
                                          
                                                c)
                                             
                                             
                                                EFTA-valtioiden osalta ilmaisulla ”suorituskyvyn tarkastuselin” tarkoitetaan EFTA-valtioiden pysyvän komitean nimittämää suorituskyvyn tarkastuselintä.
                                             
                                          
                                                d)
                                             
                                             
                                                Korvataan 4 artiklan 1 kohdassa EFTA-valtioiden osalta ilmaisu ”asetuksen (EY) N:o 549/2004 5 artiklan 2 kohdan mukaisesti hyväksytyllä komission päätöksellä” ilmaisulla ”EFTA-valtioiden pysyvän komitean päätöksellä”.
                                             
                                          
                                                e)
                                             
                                             
                                                Korvataan 5 artiklassa EFTA-valtioiden osalta ilmaisu ”komissio” ilmaisulla ”EFTA-valtioiden pysyvä komitea”.
                                             
                                          
                                                f)
                                             
                                             
                                                Korvataan 6 artiklassa EFTA-valtioiden osalta ilmaisu ”Komissio” ilmaisulla ”EFTA-valtioiden pysyvä komitea” ja ilmaisu ”komission” ilmaisulla ”EFTA-valtioiden pysyvän komitean”.
                                             
                                          
                                                g)
                                             
                                             
                                                Lisätään 7 artiklan 3 kohdan k alakohtaan ilmaisun ”komissiolle” jälkeen ilmaisu ”, EFTA-valtioiden pysyvälle komitealle, EFTAn valvontaviranomaiselle”.
                                             
                                          
                                                h)
                                             
                                             
                                                Lisätään 7 artiklan 4 kohtaan ilmaisun ”komission” jälkeen ilmaisu ”, EFTA-valtioiden pysyvän komitean, EFTAn valvontaviranomaisen”.
                                             
                                          
                                                i)
                                             
                                             
                                                Lisätään 18 artiklan 4 kohdan b alakohtaan ilmaisun ”komission” jälkeen ilmaisu ”ja yksi EFTAn valvontaviranomaisen”.
                                             
                                          
                                                j)
                                             
                                             
                                                Lisätään 19 artiklan 2 kohdan ensimmäiseen alakohtaan alakohta seuraavasti:
                                                
                                                            ”j)
                                                         
                                                         
                                                            EFTA-valtio, joka toimii EFTA-valtioiden pysyvän komitean puheenjohtajana.”
                                                         
                                                      
                                          
                                                k)
                                             
                                             
                                                Lisätään 22 artiklan 3 kohdan ensimmäiseen virkkeeseen ilmaisun ”komissiolle” jälkeen ilmaisu ”, EFTA-valtioiden pysyvälle komitealle, EFTAn valvontaviranomaiselle”.
                                             
                                          
                                                l)
                                             
                                             
                                                Korvataan 23 artiklan ensimmäisessä virkkeessä EFTA-valtioiden osalta ilmaisu ”Komissio” ilmaisulla ”EFTAn valvontaviranomainen”.”
                                             
                                          
                              
                  
                        2)
                     
                     
                        Poistetaan 66wn kohdan (komission asetus (EU) N:o 677/2011) teksti.
                     
                  
         
            2 artikla
            Täytäntöönpanoasetuksen (EU) 2019/123 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 14 päivänä joulukuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 13 päivänä joulukuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Gunnar PÁLSSON
            
         
         
            (1)  EUVL L 28, 31.1.2019, s. 1.
         
            (2)  EUVL L 185, 15.7.2011, s. 1.
         
            (*1)  Valtiosäännön asettamista vaatimuksista ei ole ilmoitettu.